4. ΑΠΟΦΑΣΙΣ ΥΠΟΥΡΓΩΝ ΕΡΓΑΣΙΑΣ ΚΑΙ ΟΙΚΟΝΟΜΙΚΩΝ. Αριθ. 65355/Υ. 106 της 19/24 Μαΐου  1952 Περί αυξήσεως των υπό του Ταμείου Επικουρικής Ασφαλίσεως Προσωπικού Αν. Ελληνικής Εταιρείας Υδάτων χορηγουμένων συντάξεων. Έχοντες υπ' όψιν: 1)τας διατάξεις του Νόμ. 19/1944, 2)την υπ' αριθ. 6249/11.6.51 απόφασιν της Νομισματικής Επιτροπής, 3)τας υπ' αριθ. 626 και 795 π.ε. αναφοράς του Ταμείου Επικουρικής Ασφαλίσεως Προσωπικού Αν. Ελλην. Εταιρείας Υδάτων, 4)την από 15.2.51 αναλογιστικήν έκθεσιν επί των οικονομικών βάσεων του ως άνω Ταμείου, αποφασίζομεν: 1.Όπως από 1 Ιαν. μέχρι 31 Μαρτ. 1952 αυξηθούν αι κατά το άρθρ. 58 του καταστατικού του ως άνω Ταμείου χορηγούμεναι συντάξεις, μη υπολογιζομένων των πάσης φύσεως επιδομάτων, κατά τόσον, όση είναι η διαφορά η προκύπτουσα μεταξύ των κατά το εν λόγω καταστατικόν υπολογιζομένων συντάξεων και εκείνου όπερ θα προκύψη αν εις την ελαχίστην σύνταξιν των δραχ.  Σελ. 1236(δ) Τεύχος Η42 – Σελ. 140 125.000 προστεθούν τόσα εκατοστά του μισθού ον ελάμβανεν ο συνταξιούχος κατά την έξοδόν του εκ της υπηρεσίας, όσα είναι τα συντάξιμα έτη του. Η αύξησις επί μεν των πρώτων δραχ. 250.000 της σημερινής συντάξεως δεν δύναται να υπερβή τα 80% αυτών, επί δε των επομένων τα 60%. 2.Από της 1ης Απρ. 1952 όπως προστεθή εις απάσας τας ως άνω ηυξημένας συντάξεις ποσοστών 10% υπολογιζόμενον επί των ηυξημένων τούτων συντάξεων, μη δυναμένης πάντως της νέας ταύτης αυξήσεως να υπερβή το ποσόν δραχ. 50.000 μηνιαίως. 